laion/Wikipedia-Exotic huggingface dataset:
Yikes (שיר של קניה וסט)

Yikes הוא סינגל שהוקלט על ידי הראפר האמריקאי קניה וסט, מתוך אלבום האולפן השמיני שלו, Ye. השיר יצא לאור ב-8 ביוני 2018, כסינגל הראשון מתוך האלבום, על ידי חברות התקליטים GOOD Music ודאף ג'אם. השיר הופק על ידי וסט, מייק דין ופייר בורן ונכתב על ידם בשיתוף כותבים שונים, בהם הראפר הקנדי דרייק, שכתב את ההוק. השיר דוגם את שירם של להקת האפרו רוק בלאק סבאג', "Kothbiro". המוזיקאי הקנדי דרייק עבד לראשונה עם וסט באלבום האולפן החמישי של וסט, My Beautiful Dark Twisted Fantasy, משנת 2010. מאוחר יותר, עזר דרייק לכתוב את השירים "Father Stretch My Hands, Pt. 1" ו-"30 Hours" עבור אלבום האולפן השביעי של וסט, The Life of Pablo, משנת 2016. שדרן הרדיו פיטר רוזנברג (אנ') דיווח כי במקור דרייק כתב חלק מהשיר "Yikes", אשר בתחילה לא זכה לקרדיט ותרומתו נחשפה ככותב הפזמון. גם המפיק האמריקאי פייר בורן טען כי השתתף בהפקת השיר, אך לא קיבל קרדיט. בסופו של דבר, עודכנו הקרדיטים ב-13 ביוני 2018, ובהם היו סך הכל 11 כותבים, וביניהם דרייק ופייר בורן. במהלך ראיון לניו יורק טיימס, חשף וסט כי דרייק כתב בית משלו עבור השיר, אך בסופו של דבר לא נוסף לשיר בשל אי סיום העבודה עליו. "Yikes" החליף את "XTCY", שהיה אמור לצאת במקור בשם "Extacy", כרצועה השנייה באלבום האולפן השמיני של וסט, שיצא לאור ב-1 ביוני 2018. השיר נשלח לתחנות הרדיו המרכזיות בבריטניה על ידי חברות התקליטים של וסט, GOOD Music ודאף ג'אם כסינגל הראשי מתוך האלבום ב-8 ביוני 2018. ב-11 ביוני של אותה השנה, וסט קיבל וסט את ההחלטה להוציא את השיר כסינגל הראשון מתוך האלבום בארצות הברית, מכיוון שהוא חשב שזו הרצועה המתאימה ביותר לרדיו מתוך האלבום. מבקרי מוזיקה שונים הצביעו על דמיון בין "Yikes" ל-"Wolves" של וסט מתוך האלבום The Life of Pablo, משנת 2012. הפקת השיר תוארה כ"דלילה" ונתפסה כ"מעוררת" את השיר. סרטון השיר "Yikes" באתר יוטיוב קניה וסט, מייק דין, ג'יימס מברק אצ'יינג, איוב אוגדה, דרייק, סיהיי דה פרינס, קונסיקוונס, 070 שייק, פייר בורן, אייפקס מרטין, מאליק ג'ונס, קנת' פרשון, באמפ ג'יי, פרדיסון פונטיין קניה וסט, מייק דין, פייר בורן Did Drake Write the Chorus of Kanye West's "Yikes"?, Spin, ‏2018-06-04 HipHopDX- https://hiphopdx.com, Pi'erre Bourne Says He Should Be Credited As Producer For Kanye West's "Yikes", HipHopDX, ‏2018-06-06 Michelle Kim, Drake Revealed as Co-Writer on New Kanye Song, JAY-Z Credited on New Pusha-T Album, Pitchfork (באנגלית) Caramanica, Jon (2018-06-25). "Into the Wild With Kanye West (Published 2018)". The New York Times (באנגלית אמריקאית). ISSN 0362-4331. נבדק ב-2020-10-15. Ann-Derrick Gaillot, Kanye West is finally out of ideas, The Outline (באנגלית) Kanye West Scares Himself On #MeToo Referencing "Yikes", HotNewHipHop (באנגלית) Praise Yeezus for the seven-track album in an age of bloated, overlong releases, NME Music News, Reviews, Videos, Galleries, Tickets and Blogs | NME.COM, ‏2018-06-01 (באנגלית) BBC - Radio 1 - Playlist, web.archive.org, ‏2018-06-09 Kanye West Picks ‘Yikes’ As Lead Single From ‘ye’, HipHop-N-More, ‏2018-06-11 (באנגלית)
סימן אישור

סימן אישור (באנגלית: Check Mark או Tick; מכונה גם "סימן וי") הוא סימן (✓, ✔ וכו'), המשמש לציון המושגים "כן", "נכון", "אושר" וכו'. (למשל. "כן; התשובה אומתה", "כן; זו התשובה הנכונה", "כן; זה אושר", או "כן; זה חל עליי"). לעיתים נעשה שימוש בסימן ה-X לשם אותן מטרות (משל בבפתקי הצבעה בממלכה המאוחדת), אך לרוב הסימן מסמן המשמעויות מנוגדות: "לא", "שגוי", "שלילי" או "כישלון". ברוב מדינות העולם, בעיקר במדינות אנגלו-סקסיות, הסימן ✓ הוא בעל קונוטציות חיוביות, כנראה בשל הקלות היחסית שביצירתו ובשל פשטותו. אולם, במספר מדינות הסימן מייצג משמעויות שונות ושליליות: בשוודיה מקובל כי ✓ (בשוודית "Bock") מציין שתשובה שגויה, לעומת הסימן R המציין את האות הראשונה במילה "Rätt" כלומר: "נכון". בפינלנד ✓ מייצג את המילה הפינית "Väärin" כלומר "לא נכון" בשל קרבתו לצורת האות V. לעומת זאת "נכון", מסומן ב ⋅ / ⋅ {\displaystyle \cdot \!/\!\cdot } , קו אנכי משופע עם שתי נקודות מצדדיו. ביפן, נעשה שימוש בסימן O במקום בסימן ✓, והסימנים X או ✓ משמשים בדרך כלל לטעות. הניגוד בין X לבין O משמש גם במשחק איקס עיגול. הקטגוריה "Symbol, Other" של Unicode מספקת סימני אישור שונים: U+237B ⍻ NOT CHECK MARK U+2611 ☑ BALLOT BOX WITH CHECK U+2705 ✅ WHITE HEAVY CHECK MARK U+2713 ✓ CHECK MARK U+2714 ✔ HEAVY CHECK MARK U+1F5F8 🗸 LIGHT CHECK MARK U+1F5F9 🗹 BALLOT BOX WITH BOLD CHECK זקיפת אגודל סימן V מדיה וקבצים בנושא סימן אישור בוויקישיתוף סימן אישור באתר Fileformat.info bock | SAOB UTR #28: Unicode 3.2, www.unicode.org Web Standards, W3C (באנגלית)
טקס פרסי לורנס אוליבייה 1983

טקס פרסי איגוד תיאטראות וסט אנד לשנת 1983 נערך בלונדון על ידי האיגוד של תיאטרון לונדון, כהוקרה על הישגים בתיאטראות וסט אנד. השם הוחלף ל"פרס לורנס אולבייה" בשנה שאחר כך, בטקס של 1984. ההפקות הבאות היו מועמדות למספר פרסים: 4: Pack of Lies 3: "אחים בדם", "סיראנו דה ברז'ראק", Tales from Hollywood ו-The Rivals 2: "ליל ירח לממזר", "כטוב בעיניכם", "באשוויל", "העשירית של בטהובן", Daisy Pulls It Off, "גלנגרי גלן רוס", Heartbreak House, "המלך ליר", "חנות קטנה ומטריפה", "מנון לסקו", "סנופי", The Nightingale,‏ The Provok'd Wife,‏ The Slab Boys Trilogy ו"אילוף הסוררת" ההפקות הבאות זכו במספר פרסים: 3: "סיראנו דה ברז'ראק" 2: "ליל ירח לממזר", "אחים בדם" ו"גלנגרי גלן רוס" פרסי אוליבייה לשנת 1983
יחסי גינאה–רוסיה

יחסי גינאה–רוסיה הם היחסים הדיפלומטיים הרשמיים שבין רפובליקת גינאה לבין הפדרציה הרוסית. ברית המועצות כוננה יחסים דיפלומטיים עם גינאה ב-3 באוקטובר 1958, זמן קצר לאחר שקיבלה את עצמאותה מצרפת. באוקטובר 2019 נפגש נשיא רוסיה ולדימיר פוטין עם נשיא גינאה אלפה קונדה בפסגת רוסיה–אפריקה בסוצ'י, שם הביע פוטין את תמיכתו בשינוי החוקה של גינאה, ובכך יאפשר לקונדה לרוץ לנשיאות בפעם השלישית. בתמורה, רוסיה תקבל גישה למחצבי הבוקסיט הגדולים של גינאה, מהם מפיקים אלומיניום. גינאה מחזיקה ברוסיה שגרירות במוסקבה. רוסיה מחזיקה בגינאה שגרירות בקונאקרי. מדיה וקבצים בנושא יחסי גינאה–רוסיה בוויקישיתוף How Putin Got a New Best Friend Forever in Africa באתר bloomberg‏, 21 בדצמבר 2019 אתר על יחסי מדינות
יחיד ורבים (אלבום)

יחיד ורבים (שם האלבום באנגלית: My fellow jew) הוא אלבום הסולו ה-16 של הזמר-יוצר החסידי אברהם פריד. האלבום יצא לאור במרץ 2001 בחברת גל פז, והוא מורכב מלחנים של יוצרים חרדיים מוכרים, בהם יוסי גרין, הלל פלאי ואברהם פריד עצמו. האלבום מכיל שירים באנגלית, עברית ויידיש. אברהם פריד - שירה יוסי גרין - לחנים וקולות רקע בחלק מהשירים משה לאופר- עיבוד האלבום יצא לאור בשנת 2001 ובו 12 רצועות עם לחנים חסידיים, של המלחינים הגדולים במוזיקה החסידית, מהאלבום יצאו הלהיטים "עד הנה", "לחיים בירושלים", "שאי סביב" ועוד. ריבונו של עולם, מה קרה לאברמ'לה?, באתר וואלה, 21 במרץ 2001 מידע על האלבום יחיד ורבים באתר MusicBrainz
האצ'ינסון (אי, אנטארקטיקה)

האי האצ'ינסון (באנגלית: Hutchinson Island) הוא אי מכוסה קרח, הממוקם בארכיפלג מרשל, למול חופי ארץ מרי בירד, שבאנטארקטיקה. אורכו של האי 24 קילומטרים. האי ממוקם 19 קילומטרים ממזרח לאי וולמר. שיא גובהו של האי 193 מטרים מעל פני הים. האי מופה על ידי הסקר הגאולוגי של ארצות הברית, בהתבסס על סקרים על הקרקע ועל תצלומי אוויר שצולמו על ידי צי ארצות הברית בין השנים 1959–1965. שמו של האי ניתן לו על ידי הוועדה המייעצת לשמות אנטארקטיים (US-ACAN). האי נקרא על שמו של לוטננט פיטר א. האצ'ינסון (Peter A. Hutchinson), מצי ארצות הברית, שהיה קצין המבצעים באוניית צי ארצות הברית גליישר ((USS Glacier (AGB-4), אשר חקרה את אזור חוף זה של אנטארקטיקה בעונת המחקר (הקיץ האנטארקטי) 1961–1962. • Kelly M. BRUNT, Emile A. OKAL, Douglas R. MacAYEAL, Antarctic ice-shelf calving triggered by the Honshu (Japan) earthquake and tsunami, March 2011, Journal of Glaciology, Vol. 57, No. 205 2011, DOI: https://doi.org/10.3189/002214311798043681 האי האצ'ינסון באתר הסקר הגאולוגי של ארצות הברית האי האצ'ינסון באתר הגאזט האנטארקטי של ממשלת אוסטרליה האי האצ'ינסון באתר הגאזט האנטארקטי המשווה SCAR של ממשלת אוסטרליה תצלום לוויין של אזור האי האצ'ינסון מפת אזור האי האצ'ינסון האי האצ'ינסון באתר marineregions מזג אוויר נוכחי מעודכן באי האצ'ינסון תחזית מזג אוויר עדכנית ארוכת טווח עבור האי האצ'ינסון סטטיסטיקות מזג אוויר ונתוני מזג אוויר היסטוריים עבור האי האצ'ינסון מידע גאוגרפי והיסטורי מידע גאוגרפי
האי האצ'ינסון

האם התכוונתם ל... אנטארקטיקה האצ'ינסון (אי, אנטארקטיקה) – אי בסמוך לארכיפלג מרשל, בארץ מרי בירד שבאנטארקטיקה ארצות הברית האצ'ינסון (אי, פלורידה) – אי במדינת פלורידה שבארצות הברית האצ'ינסון (אי, ג'ורג'יה) – אי בנהר סוואנה בשטח העיר סוואנה במדינת ג'ורג'יה שבארצות הברית האצ'ינסון (אי, מיסיסיפי) – אי במדינת מיסיסיפי שבארצות הברית האצ'ינסון (אי, קרוליינה הדרומית) – אי במדינת קרוליינה הדרומית שבארצות הברית קנדה האצ'ינסון (אי, מניטובה) – אי בפרובינציית מניטובה שבקנדה האצ'ינסון (אי, אונטריה) – אי בפרובינציית אונטריו שבקנדה
Room on Fire

Room on Fire הוא אלבום האולפן השני של להקת הרוק האמריקאית הסטרוקס, שיצא ב-28 באוקטובר 2003, באמצעות RCA רקורדס. כותרת האלבום היא רפרנס לשיר "Reptilia": "החדר בוער כשהיא מסדרת את שערה." Room on Fire זכה לביקורות חיוביות עם צאתו, והגיע למקום הרביעי בבילבורד 200 האמריקאית (שם האלבום מכר 597,000 יחידות עד אוקטובר 2006 והוסמך לאלבום הזהב) ולמקום השני במצעד האלבומים הבריטי. שלושה סינגלים יצאו מהאלבום: "12:51", "Reptilia" ו-"The End Has No End". מיד לאחר מסע ההופעות של אלבום הבכורה שלהם Is It It, הסטרוקס חזרו לאולפן. הם שכרו את המפיק של רדיוהד, נייג'ל גודריץ', אך פיטרו אותו כאשר עבודתם המשותפת, לטענת הלהקה, הייתה "חסרת נשמה". גודריץ' אמר על שיתוף הפעולה הכושל: "הבעיה הייתה שאני והזמר ג'וליאן קזבלנקס פשוט דומים מדי, שנינו פריקים של שליטה. הוא רצה לעשות זאת בדרך שלו, אני רציתי לעשות זאת בדרך שלי, וברור שזו הנקודה שלי. ואני אומר 'טוב, למה אני כאן אם אתה לא מוכן לנסות לעשות את זה כמו שאני רוצה לעשות את זה?' הסתדרנו נהדר, זה היה רק אחד מאותם דברים מצחיקים שבהם זה פשוט לא עובד. רציתי שהם ישתנו, והם לא עשו זאת." סשנים אלה בוטלו בסופו של דבר והלהקה חזרה למפיק המקורי שלה, גורדון רפאל. לסטרוקס היו בדיוק שלושה חודשים בלבד של אולפן להקלטת האלבום. הגיטריסט ניק ולנסי הצהיר כי "האלבום היה בסופו של דבר הרבה יותר טוב אם היו לנו עוד שבועיים." מידע על האלבום Room on Fire באתר MusicBrainz מידע על האלבום Room on Fire באתר AllMusic האלבום Room on Fire באתר Discogs האלבום Room on Fire באתר ספוטיפיי https://www.stereogum.com/1850735/first-impressions-of-earth-turns-10/franchises/the-anniversary/ McKinnon, Matthew (24 ביולי 2006). "Everything in Its Right Place". CBC News. נבדק ב-15 בדצמבר 2013. {{cite news}}: (עזרה) "From The Basement On A Television: DiS talks to Nigel Godrich". DrownedInSound (באנגלית). נבדק ב-2018-05-21. Jonathan Garrett (7 March 2011). Is This It: Ten Years of the Strokes Pitchfork Media. Retrieved 10 December 2011.
מועדון ספורט דימונה

מועדון ספורט דימונה, או בקיצור מ.ס דימונה, היא קבוצת כדורגל ישראלית מהעיר דימונה, אשר משחקת בליגה א', בשנת 2003 מועדון הכדורגל הפועל דימונה אשר הוקם ב־1956 התפרק, ובמקומו קם מועדון ספורט דימונה. הקבוצה הוקמה בשנת 2004 לאחר שהפועל דימונה התפרקה, אך היא עדיין הייתה ידועה בשם "הפועל דימונה". הקבוצה עלתה לליגה ב' בעונת 2005/2006. הקבוצה העפילה (עם המאמן אהוד כחילה) בסיום עונת 2015/2016 לליגה א' דרום ושיחקה בה במשך שתי עונות עד שבתום עונת 2017/2018 ירדה חזרה לליגה ב'. בסיום עונת 2019/2020 (עם המאמן שמעון ביטון) חזרה הקבוצה לליגה א' דרום לאחר שתי עונות בליגה ב', לאחר שניצחה ב-20 משחקים, סיימה 3 משחקים בתיקו, והפסידה במשחק אחד בלבד במהלך העונה שהופסקה בעקבות התפרצות מגפת הקורונה בישראל. בעונת 2023/2024 במהלך משחק מול שמשון תל אביב בחצי גמר פלייאוף ליגה א', ניצחה בדו-קרב פנדלים בתוצאה 22–23 (הדו-קרב פנדלים הכי ארוך בהיסטוריה). נכון ל-6 בפברואר 2024 מדיה וקבצים בנושא מועדון ספורט דימונה בוויקישיתוף מועדון ספורט דימונה, ברשת החברתית פייסבוק מועדון ספורט דימונה, ברשת החברתית אינסטגרם מועדון ספורט דימונה באתר ההתאחדות לכדורגל בישראל אלון בן גיגי, ‏בדימונה חגגו עלייה לליגה א': המטרה - לאומית, באתר ONE‏, 13 באפריל 2020 היה כדאי Goler1, 26.12.2011 רשמית: עונת 19/20 בליגות החובבניות ובנוער בוטלה, "ישראל ספורט" 13 באפריל 2020 ליגה א' דרום לעונת 23/24 | גמר מחוזי | מ.ס דימונה - שמשון ת"א | המשחק המלא, סרטון בערוץ "ההתאחדות לכדורגל בישראל - Israel Football Association", באתר יוטיוב (אורך: 03:09:53)
יוסף יוזפא האן נוירלינגן

רבי יוסף יוזפא האן נוירלינגן (ה'ש"ל, 1570 - ט' בניסן ה'שצ"ז, 3 באפריל 1637) היה רב, פוסק ומחבר. יוסף יוזפא נולד בפרנקפורט על נהר מיין בערך בשנת ש"ל (1570), נצר למשפחות מיוחסות בישראל, וכבר מצעירותו בלט בשקדנותו, ועסק מגיל צעיר בהוראת תורה. למד אצל רב הירץ, אב בית דין פרנקפורט, מחבר הגהות על ספר מהרי"ל. (אין להחליף אותו עם רב הירץ טריויש שהיה דיין ושליח ציבור בפרנקפורט כמה שנים לפני זו, מחבר פירוש על הסידור, וגם כן נזכר בספר יוסף אומץ) רב יוזפא היה בקשר עם השל"ה כשהוא היה אב"ד בפפד"ם וגם בקשר מכתבים כשעלה השל"ה לארץ ישראל. הוא היה ממגורשי פרנקפורט בימי וינצנץ פטמילך. והוא כותב על הסיפור ביוסף אומץ וגם על מנהגי פורים וינץ שנהגו היהודים לשמוח בכל שנה (עד זמן השואה). רב יוזפא כתב את הספר יוסף אומץ על מנהגי עיר מולדתו בפרט ועל מנהגי אשכנז בכלל, וגם על ענייני מוסר ופסקי הלכה. הספר יוסף אומץ נדפס לראשונה בפפד"מ רק כמאה שנים לאחר חיבורו, בשנת תפ"ג (1723), ובשנת תר"ל נדפס שוב בזיטומיר בצורה זהה לדפוס הראשון. בפעם השלישית נדפס בשנת תרפ"ח בפפד"מ, בדפוס 'חרמון', וממנו דפוסי הצילום הקיימים עד היום. מאז שחובר בתחילת תקופת האחרונים לפני כארבע מאות שנה, הספר מהווה מקור מרכזי למנהגי קהילת פפד"מ ואשכנז בכללותה. כתב הגהות על שולחן ערוך שנשארו בכתב יד ולא הובאו לדפוס. נכדו (או נינו) היה רבי יוסף יוזפא סג"ל, מחבר ספר נוהג כצאן יוסף, שבו הוא דן רבות בדברי סבו. באחד ממהדורות הספר "יוסף אומץ" משתמע שאשתו של הרב יוזפא הייתה מצאצאי השתדלן רב יוסלמן מרוסהיים. רב יוזפא נפטר ביום ט' ניסן שצ"ז (1637). מקום קבורתו נמצא בבית הקברות הישן בפרנקפורט בחלקת הרבנים. יוסף יוזפא האן נוירלינגן, יוסף אומץ, מהדורת פרנקפורט, תפ"ג, באתר היברובוקס יוסף יוזפא האן נוירלינגן, יוסף אומץ, מהדורת זיטומיר, תר"ל, באתר היברובוקס יוסף יוזפא האן נוירלינגן, יוסף אומץ, מהדורת פרנקפורט, תרפ"ח, באתר היברובוקס מידע על יוסף יוזפא האן נוירלינגן בקטלוג הספרייה הלאומית יוסף יוזפא בן פינחס זליגמן הן (1570-1637), דף שער בספרייה הלאומית יוסף אומץ - ספרים בהוצאת המכון - מכון שלמה אומן, באתר www.machonso.org Infobank Judengasse, www.judengasse.de ג'וש וינר, הכירו את המן הרשע מפרנקפורט, בבלוג "הספרנים" של הספרייה הלאומית, 18.03.2019 Goldwurm, Hersh., The early acharonim : biographical sketches of the prominent early rabbinic sages and leaders from the fifteenth-seventeenth centuries, 1st ed, Brooklyn, N.Y.: Mesorah Publications, 1989, ISBN 0-89906-488-4 HebrewBooks.org Sefer Detail: נהג כצאן יוסף -- יוסף יוזפא בן משה קושמן, באתר hebrewbooks.org
יחסי גרמניה – כף ורדה

יחסי גרמניה–כף ורדה הם יחסי החוץ בין גרמניה וכף ורדה. היחסים בין גרמניה לכף ורדה הם לבביים ובלתי מעורערים. כף ורדה מקיימת קשרים הדוקים עם האיחוד האירופי ורואה את עצמה כמתווכת בין אירופה לאפריקה בגלל מיקומה הגאוגרפי כמו גם קשרים כלכליים ותרבותיים. מאז שהרפובליקה של כף ורדה קיבלה עצמאות, גרמניה העמידה לרשות המדינה כמאה מיליון אירו בשיתוף פעולה פיננסי וטכני. במונחים לנפש, המדינה דורגה בין המדינות המקבלות הגדולות ביותר של סיוע גרמני. כף ורדה חדלה לקבל סיוע כשיתוף פעולה לפיתוח דו-צדדי בשנת 2010 לאחר שייצבה את מעמדה כמדינת הכנסה בינונית. עם זאת, גרמניה תורמת חלק גדול מהסיוע הרב-צדדי, במיוחד באמצעות האיחוד האירופי והבנק העולמי. ממשיך להתקיים שיתוף פעולה מחקרי הדוק בין גרמניה לכף ורדה. משרד החינוך והמחקר הפדרלי ומשרד המזון והחקלאות הפדרלי תומכים בפרויקטים בתחומי מחקר ימי, אוקיינוגרפיה, הגנה על שטחי דיג במערב אפריקה, ניטור אקלים והגנה על אקלים. מרכז מדע האוקיינוס מינדלו, מכון מחקר חשוב נפתח בנובמבר 2017 באי סאו ויסנטה. גרמניה מיוצגת בכף ורדה באמצעות שגרירותה בדקר, סנגל, ובנוסף מחזיקה קונסוליה בפראיה. כף ורדה מחזיקה בגרמניה שגרירות בברלין ו-4 קונסוליות בפרנקפורט, המבורג, זארבריקן ושטוטגרט. מדיה וקבצים בנושא יחסי גרמניה – כף ורדה בוויקישיתוף יחסי גרמניה–כף ורדה, באתר משרד החוץ הגרמני יחסי גרמניה–כף ורדה, באתר משרד החוץ הגרמני אתר על יחסי מדינות
פול סטמטס (מסע בין כוכבים)

פול סטמטס (באנגלית: Paul Stamets) הוא דמות בדיונית בזיכיון "מסע בין כוכבים". הוא מופיע בסדרת הטלוויזיה "מסע בין כוכבים: דיסקברי". את סטמטס מגלם השחקן אנתוני ראפ. דמות זו היא הדמות הראשונה של הומוסקסואל גלוי בסדרת הטלוויזיה "מסע בין כוכבים". סטמטס הוא מדען ומהנדס המשלב פיזיקה ומיקולוגיה לפיתוח מערכת הנעה בדיונית בעלת יכולת לנוע במהירות הגבוהה יותר ממהירות האור. בסדרת הטלוויזיה "מסע בין כוכבים: דיסקברי", סטמטס מרבה לדבר על פטריות בחלל. דמותו מפתחת את מדע המיקולוגיה העכשווי בעולם האמיתי למושגי מדע בדיוני המוצגים בסדרה. סטמטס מאמין שהיקום מאורגן על ידי נבגים ותפטירויות כ-"אבני הבניין של האנרגיה ברחבי היקום". שמו הוא הרמז לפול סטמטס (אנ'), מיקולוג אוטודידקט הדוגל בתועלת האקולוגית של פטריות. גופי תקשורת שונים ציינו כי דמות זו יצרה תקדים, הן בעולם הבדיוני של "מסע בין כוכבים" והן במדיה בכללותה, באופן הצגתה של דמות להט"בית. פול סטמטס באתר Memory Alpha פול סטמטס באתר Memory Beta Holloway, Daniel (9 בינואר 2018). "'Star Trek: Discovery' Showrunners: Death 'Is Not an Ending'". Variety (באנגלית). {{cite web}}: (עזרה) Sloat, Sarah (4 באוקטובר 2017). "'Star Trek' Moves Into the Weird, Real Frontier of Space Mushrooms". inverse.com. {{cite web}}: (עזרה) Alexandratos, Jonathan (21 בפברואר 2018). "Mycelium Running: The Book That May Reveal Where Star Trek: Discovery Goes Next Season". Tor.com. {{cite web}}: (עזרה) Cat, Linh Anh (19 במרץ 2019). "3 Real-Life Inspirations For The 'Star Trek: Discovery' Spore Drive". Forbes (באנגלית). {{cite web}}: (עזרה) Brend, Yvette (24 בדצמבר 2017). "Star Trek's secret weapon: a scientist with a mushroom fetish bent on saving the planet". CBC.ca. Canadian Broadcasting Corporation. {{cite web}}: (עזרה) Smith, Duncan (28 באוגוסט 2017). "A closer look at Discovery's Lieutenant Paul Stamets". Redshirts Always Die. {{cite web}}: (עזרה)
ריקרדו אלוס

ריקרדו אלוס (בספרדית: Ricardo Alós;‏ 11 באוקטובר 1931 – 14 בינואר 2024) היה כדורגלן ספרדי, ששיחק בעמדת החלוץ. אלוס נולד ב-11 באוקטובר 1931 במונקדה, ולנסיה שבספרד. תחילה הוא שיחק בקבוצות מקומיות לפני שהתחיל את הקריירה המקצוענית במסטאייה. בעונת 1956/57 אלוס הושאל לספורטינג חיחון מהליגה השנייה והוא עזר לה לעלות לליגה הראשונה, כשכבש 46 שערים. עונה אחר כך עבר לולנסיה שם המשיך את רצף ההבקעות הטוב שלו. הופעת הבכורה של אלוס בליגה הראשונה הייתה ב-15 בספטמבר 1957 נגד לאס פאלמאס בה כבש צמד. בתום אותה עונה הוא סיים כמלך השערים עם 19 שערים בצוותא עם אלפרדו די סטפנו ומנואל בדנס. למרות הקמפיין הנהדר שלו בשנתיים הבאות הוא שיחק רק ב-12 משחקי ליגה בהם כבש 5 שערים, דבר שהוביל לעזיבתו את ולנסיה. משם בשנת 1960 עבר לריאל מורסיה מהליגה השנייה והוא סיים את הקריירה באונטיניינטה ב-1964. נפטר ב-14 בינואר 2024. ריקרדו אלוס, באתר BDFutbol ריקרדו אלוס, באתר FootballDatabase.eu
ארי פייס

ארי (אהרן) פייס (בהולנדית: Aäron (Arie) Pais; 16 באפריל 1930 - 25 ביוני 2022) היה פוליטיקאי וכלכלן יהודי הולנדי. היה פעיל במפלגת העבודה ההולנדית (PvdA) ואחר כך במפלגת העם למען חופש ודמוקרטיה (VVD). כיהן כפרופסור באוניברסיטת אמסטרדם. בשנים 1977–1981 כיהן כשר החינוך והמדע בממשלת ואן אכט הראשונה כשר הליברלי הראשון לחינוך מאז מלחמת העולם השנייה. בהמשך היה תקופה ארוכה חבר בבית הראשון (הסנאט) של הפרלמנט ההולנדי ובשנים 1982–1988 סגן יושב ראש הבנק האירופי להשקעות EIB. לאחר מכן התגייס לפעילות להגנת בעלי החיים והיה ליושב ראש איגוד הצמחונים של הולנד. אהרן "ארי" פייס נולד באפריל 1930 בהאג. היה צאצא למשפחה יהודית פורטוגזית (ספרדית). יחד עם הוריו ואחותו הוסתר בימי השואה בעיר ברנוולד. שאר בני המשפחה נרצחו. פייס למד בנעוריו בגימנסיה ווסיוס באמסטרדם ולאחר מכן למד לימודי כלכלה באוניברסיטה. עבד בהמשך ככלכלן. עשה דוקטורט תחת הדרכתו של פיטר דה וולף (1962). בשנת 1948 הצטרף פייס למפלגת העבודה ההולנדית והתחיל את הקריירה הפוליטית כחבר במועצת העיר אמסטרדם מטעם מפלגה זו. אחרי שבדצמבר 1961 עזב את הלבוריסטים באפריל 1962 הצטרף למפלגה הליברלית - “מפלגת העם למען חירות ודמוקרטיה" (VVD). ב־1971 לה הצליח להיבחר כחבר בבית השני של הפרלמנט. בשנים 1974–1977 לימד כפרופסור לכלכלה ציבורית באוניברסיטת אמסטרדם. בספטמבר-דצמבר 1977 כיהן כחבר בבית הראשון של הפרלמנט (ה"סנאט") ובין אוקטובר-דצמבר 1977 עמד בראש וועדת הכספים שלו. בשנים 1977–1981 כיהן ארי פיס כשר החינוך והמדע בממשלת ואן אכט הראשונה. כיורש התפקיד מהסוציאל-דמוקרט יוס ואן קמנאדה, היה פיס הליברלי הראשון שכיהן בתפקיד זה מאז מלחמת העולם השנייה. הוא ערך רפורמה של חטיבות הביניים ובתי הספר התיכוניים. לאורך כהונתו כשר התווכח רבות עם שר האוצר הנוצרי-דמוקרטי פרנס אנדריסן בנוגע לתקציב משרדו. בשנים 1981–1982 היה פייס חבר בבית הראשון של הפרלמנט ויושב ראש ועדת הכספים שלו. בשנים 1982–1988 כיהן כסגן יושב ראש הבנק האירופאי להשקעות EIB. התגייס להגנת בעלי החיים ונבחר ליושב ראש איגוד הצמחונים ההולנדים. נפטר ביוני 2022 באמסטרדם. ארי פיס היה נשוי לדיפלומטית והפוליטיקאית אחיה סכו (Eegje Schoo) שכיהנה בשנים 1982–1986 כשרה בלי תיק לשיתוף פעולה בפיתוח. גיסו היה העיתונאי הנדריק יאן סכו, עורך ראשי של כתב העת Elsevier וסגן עורך ראשי של היומון de Volkskrant. 2016 - ספר זיכרונות: Omkijken-een logboek מדיה וקבצים בנושא ארי פייס בוויקישיתוף באתר הפרלמנט ההולנדי ריאיון ל"אלזוויר" בערוץ יו טיוב
אברהם בלוך

אברהם בלוך (נולד ב-29 באוגוסט 1995, ג' באלול ה'תשנ"ה) הוא עיתונאי ישראלי המשמש כתב המשפט של העיתון "מעריב השבוע" ואתר "מעריב אונליין". קודם לכן, היה כתב המשפט של "ערוץ 14" ואתר "סרוגים". נולד בקריית ארבע למשפחה דתית, שני מבין ארבעה אחים. אביו מיכה הוא רב ומקובל ואמו חנה מורה. למד בחינוך החרדי ובישיבות קטנות, בישיבת ההסדר בשדרות, ובישיבה הגבוהה בבית אל. בצבא שירת כלוחם בחטיבת גולני. לאחר מכן למד תקופה בישיבת בינות. שימש תחקירן בערוץ הכנסת. מדצמבר 2019 ועד אפריל 2021 שימש כתב משפט של האתר סרוגים. לאחר מכן שימש כתב משפט בערוץ 20 (עכשיו 14). בלוך היה כתב המשפט הראשון של ערוץ 20 וערוץ 14. בשנת 2020 השתתף עם אשתו ספיר בעונה הרביעית של תוכנית המציאות "בואו לאכול איתי". באוקטובר 2022 חזר לאתר סרוגים ושימש פרשן משפטי וראש דסק המשפט. בפברואר 2023 מונה לתפקיד כתב המשפט של העיתון מעריב השבוע ואתר מעריב אונליין. בחודש ספטמבר 2023 התחיל בלוך התמחות במשרד חדד רוט שנהר ושות׳. נבחר לרשימת ה"40 מתחת ל-40" לשנת 2021 של האתר "אייס". בלוך נשוי לספיר ומתגורר בבית חורון. בוגר תואר ראשון בהצטיינות במשפטים מהקריה האקדמית אונו. אברהם בלוך, ברשת החברתית פייסבוק אברהם בלוך, ברשת החברתית אקס (טוויטר) אברהם בלוך, ביישום טלגרם אברהם בלוך, ברשת החברתית אינסטגרם כתב ערוץ 14 עוזב: מה גרם לו ללכת הביתה?, באתר אייס, 2 באוקטובר 2022 כתב ערוץ 14 חוזר הביתה: זו סגירת המעגל שהשלים, באתר אייס, 18 באוקטובר 2022 אברהם בלוך יוצא לדרך חדשה: זה התפקיד אותו קיבל, באתר אייס, 18 בפברואר 2023
סקוט פורטר

מתיו סקוט פורטר (באנגלית: Matthew Scott Porter; נולד ב-14 ביולי 1979) הוא שחקן קולנוע וטלוויזיה, זמר ומדבב אמריקאי. הידוע בתפקידו כג'ייסון סטריט בדרמת הטלוויזיה "אורות ליל שישי". פורטר לוהק עם אליסון מישלקה וונסה הדג'נס בסרט "בנדסלאם" משנת 2009. הוא ביצע את השיר "העמד פנים", שמופיע בפסקול "בנדסלאם". בשנת 2010 שיחק בתפקיד החוקר משרד עורכי הדין בלייק קלמר בדרמת הטלוויזיה "האישה הטובה". הוא כיכב בתפקיד ג'ורג' טאקר בסדרת הדרמה הקומית חשיפה לדרום. פורטר נולד באומהה, נברסקה ולמד בבית הספר התיכון לייק האוול בווינטר פארק, פלורידה. הוא סיים את לימודיו בשנת 1997. הוא למד באוניברסיטת מרכז פלורידה. לפני שהצטרף לקאסט של "אורות ליל שישי", פורטר גילם את מתיו בקאסט המקורי באוף ברודוויי במחזה "Altar Boyz" בשנת 2004. בשנת 2006 הוא שיחק זמנית באופרת הסבון "As the World Turns", תפקיד שבוצע במקור על ידי זאק רוריג. בשנה שלאחר מכן שיחק בתפקיד קולין תומפסון, בסרט מילים ולחן. פורטר גילם גם את הדמות רקס בסרט משנת Speed Racer" 2008", שבוים ונכתב על ידי האחיות וצ'אוסקי. הוא שיחק בסרט "ליל הבכורה" בשנת 2009. באותה שנה הוא שיחק לצד אלקסיס בלדל בסרט הקומדיה הרומנטי "הבחור הטוב", שהוקרן בבכורה בפסטיבל הסרטים טרייבקה. בשנת 2010 שיחק בסרט "ג'ון היקר", שעובד מהרומן באותו שם על ידי ניקולס ספארקס. בשנת 2010 הצטרף פורטר לדרמת הטלוויזיה האישה הטובה בתפקיד בלייק, חוקר משרד עורכי דין. באות שנה, הוא כיכב גם בפיילוט של סדרת הטלוויזיה "Nomads", אך הסדרה בוטלה. אתר האינטרנט "BuddyTV" דירג אותו במקום ה-10 ברשימת "100 הגברים הכי סקסיים של 2010" בטלוויזיה ובמקום ה-34 בשנת 2011. בשנת 2011 הוא גילם עורך דין בסדרת הדרמה הרפואית חשיפה לדרום לצד רייצ'ל בילסון. בשנת 2013, הופיע לראשונה בעונה השנייה של סדרת משחקי הווידאו הפופולרית "המתים המהלכים" בתפקיד לוק, אחת הדמויות הראשיות בסדרה ובעוד כמה משחקי ווידאו. בשנת 2020 לוהק לתפקיד ראשי בסדרת הדרמה ג'יני וג'ורג'יה המשודרת בנטפליקס. הוא מגלם את דמותו של ראש העיר. באפריל 2013 התחתן פורטר עם המלהקת קלסי מייפילד, לשעבר מעודדת באוניברסיטת טקסס באוסטין אותה פגש על הסט של "אורות שישי בערב". אחד השושבינים שלו היה התסריטאי והבמאי ג'יימי לינדן, חבר מזמן לימודיו בתיכון. במאי 2015, מייפילד ילדה את בנם, מקוי לי. בתם קלובר אש נולדה באוגוסט 2017. פורטר הוא חובב ספרי קומיקס ונבחן בכמה תפקידים של גיבורי קומיקס. הוא גם מעריץ של HeroClix. מדיה וקבצים בנושא סקוט פורטר בוויקישיתוף סקוט פורטר, במסד הנתונים הקולנועיים IMDb (באנגלית) סקוט פורטר, באתר AllMovie (באנגלית) סקוט פורטר, באתר Rotten Tomatoes (באנגלית) סקוט פורטר, במסד הנתונים הקולנועיים KinoPoisk (ברוסית) סקוט פורטר, באתר MusicBrainz (באנגלית)